DEBCONF.RO.1(1)

NUME
debconf - rulează un program care utilizează debconf

SINOPSIS
 debconf [opțiuni] comandă [argumente]

DESCRIERE
Debconf este un sistem de configurare pentru pachetele Debian. Pentru o prezentare generală a debconf și documentație pentru administratorii de sistem, consultați debconf(7) (în pachetul debconf-doc).

Programul debconf rulează un program sub controlul debconf, configurându-l pentru a comunica cu debconf prin intermediul intrării standard. Se așteaptă ca ieșirea programului să fie comenzile protocolului debconf și se așteaptă ca acesta să citească codurile de rezultate la intrarea standard. Consultați debconf-devel(7) pentru detalii despre protocolul debconf.

Comanda care urmează să fie executată sub debconf trebuie specificată într-un mod care va permite variabilei de mediu $PATH să o găsească.

Această comandă nu este modul obișnuit în care este utilizat debconf. Este mai tipic ca debconf să fie utilizat prin dpkg-preconfigure(8) sau dpkg-reconfigure(8).

OPȚIUNI

-opachet, --owner=pachet
    Îi indică lui debconf din ce pachet face parte comanda pe care o execută. Acest lucru este necesar pentru a obține proprietarul corect al întrebărilor înregistrate și pentru a gestiona corect comenzile de ștergere a înregistrărilor «unregister» și de purjare «purge».

-ftip, --frontend=tip
    Selectează interfața care urmează să fie utilizată.

-pvaloare, --priority=valoare
    Specifică prioritatea minimă a întrebării care va fi afișată.

--terse
    Activează modul de ieșire laconic. Acest lucru afectează doar unele interfețe.

EXEMPLE
Pentru depanarea unui script shell care utilizează debconf, puteți utiliza:

 DEBCONF_DEBUG=developer debconf scriptul-meu-shell

Sau, puteți utiliza această comandă:

 debconf --frontend=readline sh -x scriptul-meu-shell

CONSULTAȚI ȘI
debconf-devel(7), debconf(7)

AUTOR
Joey Hess <joeyh@debian.org>

TRADUCERE
Remus-Gabriel Chelu <remusgabriel.chelu@disroot.org>, 2024

Dacă găsiți o greșeală în traducere, vă rugăm să o raportați autorului acestei traduceri, pe lista de discuții <debian-l10n-romanian@lists.debian.org> sau trimițând un raport de eroare contra pachetului „debconf” către sistemul de urmărire al erorilor din Debian (BTS).